ว่อนโซเชียล หนังสือ กลาโหม ขอตำแหน่งมือถือ อ้าง พ.ร.ก.ฉุกเฉิน-ควบคุมโรค
ว่อนโซเชียลเผยเอกสาร อ้างของ กลาโหม ขอข้อมูลตำแหน่งสัญญาณโทรศัพท์ผู้ติดเชื้อโควิด-19 รวมถึงคนอยู่ใกล้เคียงผู้ติดเชื้อ ระบุเพื่อดำเนินการสอบสวนโรคจากกรณีโลกโซเชียล แชร์ข้อความจากผู้ใช้เฟซบุ๊ก Sarinee Achavanuntakul - สฤณี อาชวานันทกุล ระบุว่ามีคนส่งเอกสารชุดนี้มาให้ อ้างเป็นหนังสือจากกระทรวงกลาโหมถึง กสทช. และหนังสือจากกรมควบคุมโรคถึง กสทช. ขอให้ผู้ให้บริการโทรศัพท์มือถือ ส่งข้อมูลตำแหน่งสัญญาณโทรศัพท์เคลื่อนที่ย้อนหลัง 14 วัน ของผู้ติดเชื้อรายใหม่ รวมถึงข้อมูลเบอร์โทรศัพท์ของทุกคนที่เคยอยู่ในบริเวณเดียวกันกับผู้ติดเชื้อ เพื่อส่ง SMS แจ้งเตือน และเพื่อดำเนินการสอบสวนโรค ทั้งหมดนี้อ้างอำนาจตาม พ.ร.บ.ควบคุมโรค ประกอบ พ.ร.ก.ฉุกเฉินแต่อ่านจากเอกสารแล้ว เกิดคำถาม และอยากให้หน่วยงานที่เกี่ยวข้องชี้แจงดังนี้1. กระทรวงกลาโหมเกี่ยวอะไรด้วยกับเรื่องนี้ กระบวนการสอบสวนโรคควรเป็นเรื่องของกรมควบคุมโรคล้วนๆ และหนังสือนี้มีมาตั้งแต่เดือนเมษายน 2563 แล้ว ทำไมกระทรวงกลาโหม / กสทช. / กรมควบคุมโรค ถึงไม่เคยเปิดเผยกระบวนการนี้ให้ประชาชนรับรู้เลย ทั้งที่จะใช้ข้อมูลส่วนบุคคล?2. หนังสือทั้งสองฉบับออกตั้งแต่เดือนเมษายน 2563 ก่อนวันเปิดตัวโครงการ ไทยชนะ เกือบหนึ่งเดือน เกิดคำถามทันทีว่าแล้วทำไมต้องมีโครงการ ไทยชนะ อีก ในเมื่อข้อมูลเบอร์และสัญญาณมือถือที่ขอตามหนังสือนี้ก็มากเกินพอแล้วต่อการสอบสวนโรค (แถมละเอียดและครอบคลุมกว่าข้อมูล QR code ที่ได้จาก ไทยชนะ หลายเท่า)เชื่อว่าจนถึงวันนี้คนไทยทั้งประเทศไม่รู้เลยว่ามีกระบวนการนี้อยู่ นึกว่ามีแต่ ไทยชนะ เท่านั้น ที่เป็นการใช้ข้อมูลมือถือช่วยกระบวนการสอบสวนโรค3. วันนี้บริษัทมือถือทั้งสามเจ้า มีการส่งข้อมูลให้กรมควบคุมโรคทุกวัน ตามขั้นตอนที่ระบุในหนังสือนี้แล้วหรือไม่ การส่งข้อมูลเป็นไปตามระบบและนโยบายการคุ้มครองข้อมูล (data governance) ขององค์กรหรือไม่ (ที่ผู้ให้บริการทุกเจ้าได้ปรับปรุงแล้วเพื่อให้เป็นไปตาม พ.ร.บ.คุ้มครองข้อมูลส่วนบุคคล)** อ่านโพสต์และข้อความจากเอกสาร ที่นี่**อย่างไรก็ตาม หากมีคำชี้แจงจากหน่วยงานที่เกี่ยวข้อง เกี่ยวกับการขอข้อมูลส่วนบุคคล จะได้รายงานให้ทราบต่อไป
ว่อนโซเชียล เผยเอกสาร อ้างของ กลาโหม ขอข้อมูลตำแหน่งสัญญาณโทรศัพท์ผู้ติดเชื้อโควิด-19 รวมถึงคนอยู่ใกล้เคียงผู้ติดเชื้อ ระบุเพื่อดำเนินการสอบสวนโรค
กระทรวงกลาโหม,หนังสือ,ตำแหน่งมือถือ,สัญญาณโทรศัพท์,โควิด-19,ควบคุมโรค,ข้อมูลส่วนบุคคล,ข่าวทั่วไป